The Magic Christian

The Magic Christian er en britisk komedie regissert av Joseph McGrath, og med Peter Sellers og Ringo Starr i hovedrollene. Flere skuespillere gjør små opptredener, som John Cleese, Graham Chapman, Raquel Welch, Spike Milligan, Christopher Lee, Richard Attenborough og Roman Polanski.

Filmen er en satire på kapitalismen, men flere kritikere har kommentert at den er for useriøs til å fungere som satire.The Magic Christian - Filmcritic.com via Web Archive Handlingen er i hovedsak fokusert rundt Sir Guy Grand (Sellers) som er en eksentrisk milliardær som sammen med en tidligere uteligger han adopterte, Youngman Grand (Starr), gjennomfører påkostede pek på mennesker for å bevise at «alle har sin pris». Pekene inkluderer å bestikke en shakespeare-skuespiller til å kle seg naken under en fremføring av Hamlet, en parkeringsvakt til å spise en bot han nettopp har skrevet ut og fortsette deretter oppover klassereisen, blant annet ved å sabotere robåtmesterskapet mellom Oxford og Cambridge, å kjøpe et Rembrandt-maleri og klippe ut nesen og å bruke anti-luftskyts under en fasanjakt. I samtale med Youngman, forklarer Sir Guy at det hele er pedagogisk motivert.

Tittelen til filmen spiller på at de to etter hvert kjøper billetter til båten «SS The Magic Christian», en båt som brukes av de rikeste lagene av samfunnet. Arrangert av Sir Guy skjer den ene skandalen etter den andre, der en transvestitt-kabaretsynger (Brynner) legger an på en enslig dranker (Polanski), en vampyr (Lee) utgir seg for å være en kelner, at kapteinen (Wilfrid Hyde-White) er svært tungt beruset og blir dratt av gårde av en gorilla og at det i maskinromme finnes en piskeprestinne (Welch) som krever 100 slavejenter. Da alle passasjerene bestemmer seg for å rømme fr askipet, viser det seg at alt egentlig foregikk innei et varehus i London.

Referanser

Eksterne lenker


Kategori:Ringo Starr
Kategori:Filmer fra 1968
Kategori:Britiske filmkomedier